
   PL X 238/2013/2014                                                                                                                                                                                                                                                                                    

 Către

BIROUL PERMANENT

AL

CAMEREI DEPUTAŢILOR

Vă înaintăm, alăturat, RAPORTUL COMUN asupra Cererii de reexaminare a Legii privind înfiinţarea Fundaţiei „Proiect Ferentari”, formulată de Preşedintele României, trimisă spre dezbatere în fond, Comisiei juridice, de disciplină şi imunităţi şi Comisiei pentru drepturile omului, culte şi problemele minorităţilor naţionale, cu adresa nr. PLx. 238/2013/2014 din 17 februarie 2014.
            În raport de obiectul şi conţinutul său, proiectul de lege face parte din categoria legilor ordinare.

        PREŞEDINTE,






   PREŞEDINTE,














               Liviu-Bogdan CIUCĂ         




               Nicolae PĂUN    

PARLAMENTUL  ROMÂNIEI

CAMERA DEPUTAŢILOR
	  Comisia juridică, de  

  disciplină  şi imunităţi

  Nr. 4c-11/150/2013/2014

	                 Comisia pentru drepturile omului, culte şi                  problemele minorităţilor naţionale

                                 Nr. 4c-5/25/321/2013/2014



RAPORT COMUN
asupra
Cererii de reexaminare

a Legii privind înfiinţarea Fundaţiei “Proiect Ferentari”
În conformitate cu prevederile art. 137 alin. (2) din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru drepturile omului, culte şi problemele minorităţilor naţionale au fost sesizate, spre dezbatere în fond, cu Cererea de reexaminare, formulată de Preşedintele României, a Legii privind înfiinţarea Fundaţiei “Proiect Ferentari”, trimisă cu adresa nr. PL-x 238/2013/2014 din 17 februarie 2014.
Potrivit dispoziţiilor art. 75 din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor  este Cameră decizională. 
Propunerea legislativă are ca obiect de reglementare înfiinţarea Fundaţiei “Proiect Ferentari” a Secretariatului General al Guvernului, persoană juridică română, apolitică, fără scop patrimonial, de utilitate publică, prin derogare de la prevederile Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr.246/2005, cu modificările şi completările ulterioare.

Scopul Fundaţiei „Proiect Ferentari” a Secretariatului General al Guvernului îl constituie derularea unor proiecte, programe şi activităţi ce vizează incluziunea socială a cetăţenilor români de etnie romă.

Iniţiativa legislativă a fost adoptată de Camera Deputaţilor în şedinţa din data de 10 decembrie 2013 şi trimisă la promulgare în data de 16 decembrie 2013.

Senatul, în calitate de primă Cameră sesizată, în urma reexaminării, a respins cererea de reexaminare formulată de Preşedintele României şi a adoptat Legea privind înfiinţarea Fundaţiei “Proiect Ferentari”, în şedinţa din 10 februarie 2014.
Preşedintele României, prin cererea de reexaminare, solicită respingerea actului normativ, pentru  motivele următoare:

- În cuprinsul art. 1 ce vizează înfiinţarea Fundaţiei “Proiect Ferentari” a Secretariatului General al Guvernului, nu se menţionează în mod expres prevederile de la care se face derogare prin acest act normativ, ale OG nr. 26/2000 cu privire la asociaţii şi fundaţii. Totodată, nu se prevede ce rol are Secretariatul General al Guvernului şi dacă fundaţia se află în subordinea Secretariatului General al Guvernului sau acesta este fondator al acestei entităţi. De asemenea, nu se stabileşte, în mod clar - în expunerea de motive - argumentele care stau la baza derogării prevăzute la art. 1, simpla invocare a “situaţiei de fapt existente la momentul actual”, nefiind suficientă să fundamenteze elaborarea proiectului de lege de către Guvernul României. În acelaşi context, prin art. 3, sunt enumerate activităţile, în vederea realizării obiectivelor acestei fundaţii. Astfel, învederăm faptul că acestea se suprapun cu atribuţiile Agenţiei Naţionale pentru Romi, agenţie aflată în subordinea Secretariatului General al Guvernului;
- În ceea ce priveşte perspectiva importanţei şi utilităţii obiectivelor acestei fundaţii, în art. 2 din lege, lipsesc principiile de bază care privesc organizarea şi funcţionarea persoanei juridice nou înfiinţate, principii a căror detaliere ar conduce la definirea clară a statutului propriu;
- În art. 6 din acest act normativ se reglementează structura organului de conducere al acestei persoane juridice care ar urma să fie compus din 7 membri. În acest context, în care cel de al 7-lea membru, un reprezentant al unei organizaţii neguvernamentale, este desemnat de către secretarul general al Guvernului, fără a se face nici cea mai mică referire la criteriile de selecţie, nu poate decât să arate, în mod neechivoc, faptul că această fundaţie nu are o capacitate reală de a fi în afara deciziei politice, deşi se menţionează la art. 1 al actului normativ trimis spre promulgare că această fundaţie este o persoană juridică română, apolitică şi de utilitate publică;
- De asemenea, denumirea fundaţiei creează confuzie cu privire la destinaţia propriu-zisă a acestui organism. Denumirea induce percepţia că organismul se va concentra pe situaţia comunităţii rome din aria urbană Ferentari, în timp ce aria obiectivelor arată că această fundaţie va urmări „îmbunătăţirea permanentă a condiţiilor de viaţă ale cetăţenilor români de etnie romă în comunităţile în care aceştia trăiesc” (art.2 lit.a)).
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii celor două Comisii sesizate în fond au examinat cererea de reexaminare în şedinţe separate.
Membrii Comisiei juridice dezbătut cererea de reexaminare în şedinţa din 26 martie 2014.
La lucrările comisiei a participat în calitate de invitat, din partea Secretariatului General al Guvernului, domnul Andrei Rizoiu, secretar de stat.
Din numărul total de 27 membri ai Comisiei juridice, de disciplină şi imunităţi, la şedinţă au participat 20 deputaţi.
În urma dezbaterilor şi a opiniilor exprimate de către membrii Comisiei juridice de disciplină şi imunităţi, s-a hotărât, cu majoritate de voturi (2 voturi împotrivă), să se supună plenului Camerei Deputaţilor, spre dezbatere şi adoptare, admiterea în parte a Legii privind înfiinţarea Fundaţiei “Proiect Ferentari”, cu amendamente admise, astfel cum sunt redate în Anexa I,  la prezentul raport. 

Membrii Comisiei pentru drepturile omului au dezbătut cererea de reexaminare în şedinţa din 8 aprilie 2014, când au participat, la lucrări, în calitate de invitaţi, din partea Secretariatului General al Guvernului, domnul Andrei Rizoiu, secretar de stat şi domnul Dragoş Condrea, director al Direcţiei juridice şi în şedinţa din 5 mai 2014. 
În şedinţa din 5 mai 2014, membrii Comisiei pentru drepturile omului, culte şi problemele minorităţilor naţionale, au luat în dezbatere cererea de reexaminare, din numărul total de 11 membri ai Comisiei pentru drepturile omului, culte şi problemele minorităţilor naţionale, la şedinţă participând  8 deputaţi.
În urma dezbaterilor, a examinării raportului preliminar întocmit de Comisia juridică, de disciplină şi imunităţi şi a opiniilor exprimate, membrii Comisiei, au hotărât, cu majoritate de voturi (2 voturi împotrivă şi o abţinere), să supună plenului Camerei Deputaţilor - spre dezbatere şi adoptare - prezentul raport de  admitere în parte a Cererii de reexaminare şi  de adoptare a Legii privind înfiinţarea Fundaţiei “Proiect Ferentari”, cu amendamente admise, astfel cum sunt redate în ANEXA I,  la prezentul raport. 

În raport cu obiectul şi conţinutul său, proiectul de lege face parte din categoria legilor ordinare.  
                    PREŞEDINTE,                                                                                                                       PREŞEDINTE,

  Liviu-Bogdan CIUCĂ                                                                                                                Nicolae PĂUN

           SECRETAR,







                                       SECRETAR,

           Theodor-Cătălin NICOLESCU





                               Ioan-Sorin ROMAN
     

 Consilier parlamentar   Iuliana Fuiorea



     

                                                                 Consilier parlamentar Onesia Babeş






  



                       

ANEXA  I

Amendamente admise
	Nr. Crt.
	Textul adoptat de Senat
	Text  propus de Comisie  

(autorul amendamentului)
	Motivare

	     1.


	Lege
privind înfiinţarea Fundaţiei „Proiect Ferentari"


	Nemodificat


	

	2.
	Art.l. - Prin derogare de la prevederile Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, se înfiinţează Fundaţia „Proiect Ferentari" a Secretariatului General al Guvernului, denumită în continuare Fundaţia, persoană juridică română, apolitică, fără scop patrimonial, de utilitate publică.
	Art.l. - Prin derogare de la prevederile Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, se înfiinţează Fundaţia „Proiect Ferentari" aflată în subordinea Secretariatului General al Guvernului, denumită în continuare Fundaţia, persoană juridică română, apolitică, fără scop patrimonial, de utilitate publică.
Autor – Comisia juridică
	

	3.
	Art. 2. - Fundaţia are ca obiective principale: 

a) îmbunătăţirea permanentă a condiţiilor de viaţă a cetăţenilor români de etnie romă în comunităţile în care aceştia trăiesc;
	Nemodificat
	

	4.
	b) identificarea şi administrarea finanţării, cu celeritate şi transparenţă, a obiectivelor de investiţii în comunităţile de romi, indiferent dacă acestea se află în mediul urban sau rural.
	Nemodificat

	

	5.
	Art.3. - In vederea realizării principalelor obiective, Fundaţia îndeplineşte următoarele activităţi:
	Nemodificat

	

	6.
	a) facilitează dialogul cu implementatorii selectaţi în cadrul contractelor-cadru şi, acolo unde va fi posibil, va deveni implementatorul schemelor de grant din Programul de Cooperare Româno-Elveţian şi din finanţarea acordată României prin EEA Grants în cadrul subprogramului „Promovarea participării şi a incluziunii sociale a romilor";
	Nemodificat

	

	7.
	b) implementează activităţi investiţionale în zona Ferentari/Rahova din Bucureşti şi în zonele ulterior identificate ca posibile beneficiare din ţară, prin programe anuale de investiţii, prezentate şi aprobate la începutul fiecărui an;
	Nemodificat


	

	8.
	c) stabileşte priorităţi investiţionale la nivelul comunităţilor de romi din România, în parteneriat cu Fondul Român pentru Dezvoltare Socială (FRDS);
	Nemodificat


	

	9.
	d) propune planurile de dezvoltare pentru comunităţile de romi fiecărui consiliu judeţean iar, acolo unde este solicitată, asistă consiliile locale în crearea acestor planuri de dezvoltare;
	Nemodificat
	

	10.
	e) asistă Punctul Naţional de Contact în realizarea procesului de monitorizare a implementării Strategiei;


	Nemodificat
	

	11.
	f) oferă asistenţă tehnică Agenţiei Naţionale pentru Romi şi organizaţiilor neguvernamentale rome, atunci când este solicitată;
	Nemodificat
	

	12.
	g) promovează cultura romă în România şi la nivel internaţional.
	Nemodificat

	

	13.
	Art. 4. -   Sediul Fundaţiei este în municipiul Bucureşti, urmând a fi stabilit prin statut propriu.

	
	

	14.
	Art. 5. - Fundaţia îşi desfăşoară activitatea potrivit statutului propriu, care se aprobă prin ordin al secretarului general al Guvernului.
	Nemodificat

	

	15.
	Art. 6. - (1) Organul de conducere şi de administrare a Fundaţiei este Consiliul director.
	Nemodificat
	

	16.
	“(2) Consiliului director este compus din 7 membri desemnaţi astfel:

 -  2 membri de către Parlament;
 -  2 membri de către Guvern;

 - 2 membri de către administraţia locală;

- 1 membru din partea unei organizaţii neguvernamentale, desemnat de către secretarul general al Guvernului.
	
	

	17.
	
	(3) Desemnarea de către Secretariatul General al Guvernului a unui membru din partea unei Organizaţii Neguvernamentale aşa cu este prevăzut la alin. (2), se va face în baza unor criterii de selecţie stabilite prin ordin al SGG, criterii ce vor fi făcute publice prin afişare pe site-ul SGG, cu 30 de zile înainte de împlinirea procedurii de numire.

Autor – Comisia juridică

